Document ID: 31995R0438

KOMMISSIONENS FORORDNING (EF) Nr. 438/95 af 28. februar 1995 om ændring af forordning (EØF) nr. 1620/93 om gennemførelsesbestemmelser for Rådets forordning (EØF) nr. 1766/92 og (EØF) nr. 1418/76 for så vidt angår regler for indførsel og udførsel af produkter forarbejdet på basis af korn og ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, 13 og 14, og
ud fra følgende betragtninger:
Ved Kommissionens forordning (EØF) nr. 1620/93 (2) blev der fastsat gennemførelsesbestemmelser til Rådets forordning (EØF) nr. 1418/76 (3), senest ændret ved forordning (EF) nr. 1869/94 (4), og (EØF) nr. 1766/92, for så vidt angår regler for indførsel og udførsel af produkter forarbejdet på basis af henholdsvis ris og korn;
ved Kommissionens forordning (EF) nr. 1737/94 (5) blev Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (6), senest ændret ved Kommissionens forordning (EF) nr. 3330/94 (7), ændret med virkning fra den 1. januar 1995, for så vidt angår visse former for korn henhørende under KN-kode 1104, f.eks. studset havre og let varmebehandlet korn;
forordning (EØF) nr. 1620/93 bør ændres, således at der pr. 1. januar 1995 tages hensyn til disse ændringer; der bør fastsættes koefficienter for den mængde basiskorn, der medgår til fremstilling af én enhed forarbejdet produkt;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Den del af bilaget til forordning (EØF) nr. 1620/93, der vedrører KN-kode 1104, affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. februar 1995.

Labels: 3
17